കായിക ലോകത്തിന് പാക്കിസ്ഥാന് ഇപ്പോഴും ഭീകര രാജ്യം! ന്യൂസിലാന്ഡ് ക്രിക്കറ്റ് ടീമിന് പിന്നാലെ ഇംഗ്ലണ്ടും പാക് പര്യടനത്തില് നിന്നു പിന്മാറിയതോടെ ആകെ സമനില തെറ്റ് പാക് ക്രിക്കറ്റ് ബോര്ഡ് ഇംഗ്ലിഷുകാര്ക്ക് അഫ്ഗാനില് നിന്ന് രക്ഷപ്പെടാന് പാക്കിസ്ഥാന് വേണമെന്ന് അക്തറിന്റെ കുറ്റപ്പെടുത്തല് ഇസ്ലാമാബാദ്: ലോകത്തിന് ഭീകരത കയറ്റി അയക്കുന്ന രാജ്യമാണ് പാക്കിസ്ഥാന്. അവിടുത്തെ പ്രധാനമന്ത്രി ഇമ്രാന്ഖാന് ഒരു കായികതാരമായിട്ടു കൂടി പാക്കിസ്ഥാനിലേക്ക് കായിക മത്സരങ്ങള്ക്കായ എത്താന് മറ്റു രാജ്യങ്ങള്ക്ക് ഭയമാണ്. ന്യൂസിലാന്ഡിന് പിന്നാലെ ഇംഗ്ലണ്ടും പാക് പര്യടനത്തില് നിന്നും പിന്മാറിയത് സുരക്ഷാ കാരണങ്ങള് ചൂണ്ടിക്കാട്ടിയാണ്. ഇതോടെ പാക്കിസ്ഥാന് ക്രിക്കറ്റിന് വന് നഷ്ടമാണ് വന്നിരിക്കുന്നത്. കാലങ്ങളായി പാക്കിസ്ഥാനിലേക്ക് വിദേശ ടീമുകള് പര്യടനത്തിന് എത്തിയിട്ടില്ല. അതുകൊണ്ട് തന്നെ പാക് ക്രിക്കറ്റിന്റെ ഭാവിയും ഇപ്പോള് അവതാളത്തിലായി. ഇംഗ്ലണ്ട് കൂടി പിന്മാറിയതോടെ ആകെ കലിപ്പിക്കാണ് പാക് താരങ്ങളും. പാക്കിസ്ഥാന് പര്യടനത്തില്നിന്നു പിന്മാറിയ ഇംഗ്ലണ്ട് ക്രിക്കറ്റ് ടീമിനെതിരെ രൂക്ഷ വിമര്ശനവുമായി പാക്കിസ്ഥാന്റെ മുന് താരം ശുഐബ് അക്തറും കഴിഞ്ഞ ദിവസം രംഗത്തുവന്നു. അഫ്ഗാനിസ്ഥാനില് നിന്ന് സ്വന്തം രാജ്യക്കാരെ രക്ഷിക്കാന് മാത്രം ഇംഗ്ലണ്ടുകാര്ക്ക് പാക്കിസ്ഥാന്റെ സഹായം വേണമെന്ന് അക്തര് പരിഹസിച്ചു. പാക്കിസ്ഥാന് വിമാനങ്ങളെ വിശ്വാസമില്ലാത്ത ഇവര് അഫ്ഗാനില്നിന്ന് രക്ഷപ്പെടാന് അതില് കയറിയെന്നും അക്തര് പറഞ്ഞു. യുട്യൂബില് പോസ്റ്റ് ചെയ്ത വിഡിയോയിലാണ് അക്തര് ഇംഗ്ലണ്ടിനും ന്യൂസീലന്ഡിനുമെതിരെ രൂക്ഷമായി പ്രതികരിച്ചത്. പാക്കിസ്ഥാന് പര്യടനത്തില്നിന്ന് പിന്മാറിയ ടീമുകള്ക്കെതിരെ വരുന്ന ട്വന്റി20 ലോകകപ്പില് പകരംവീട്ടണമെന്ന്, പാക്ക് ടീമിന്റെ നായകന് ബാബര് അസമിനോടായി അക്തര് ആവശ്യപ്പെട്ടു. അങ്ങനെ ഇംഗ്ലണ്ടും വരുന്നില്ലെന്ന് വ്യക്തമാക്കിയിരിക്കുന്നു. കുഴപ്പമില്ല. നമുക്ക് ട്വന്റി20 ലോകകപ്പില് കാണാം. പ്രത്യേകിച്ചും ന്യൂസീലന്ഡിനെ ഒന്നു കാണുന്നുണ്ട് അക്തര് ട്വിറ്ററില് കുറിച്ചു. അഫ്ഗാനിസ്ഥാനില്നിന്ന് ആളുകളെ ഒഴിപ്പിക്കുന്ന സമയത്ത് രക്ഷപ്പെടാന് അവര്ക്ക് പാക്കിസ്ഥാന്റെ സഹായം വേണമായിരുന്നു. പാക്കിസ്ഥാന് ഇന്റര്നാഷനല് എയര്ലൈന്സ് സുരക്ഷിതമല്ലെന്ന് കരുതുന്ന അവര് അന്ന് അഫ്ഗാനില്നിന്ന് രക്ഷപ്പെടാന് മറ്റൊന്നും നോക്കാതെ അതേ വിമാനത്തില് കയറി അക്തര് ട്വീറ്റിനൊപ്പമുള്ള വിഡിയോയില് ചൂണ്ടിക്കാട്ടി. പാക്കിസ്ഥാന് സുരക്ഷിതമല്ലെന്ന് ഒരു സുപ്രഭാതത്തില് വെളിപാടു കിട്ടിയ ചിലരുടെ വാക്കു കേട്ട് ഇങ്ങോട്ടു വരാതിരിക്കുകയല്ല ഇംഗ്ലണ്ട് ചെയ്യേണ്ടത്. അവര് ഇവിടെ വന്ന് പാക്കിസ്ഥാന് സര്ക്കാര് ഒരുക്കിയിരിക്കുന്ന ക്രമീകരണങ്ങള് കാണണം. ഇപ്പോഴത്തെ ഈ നീക്കങ്ങളെല്ലാം പാക്കിസ്ഥാന്റെ സല്പ്പേരു നശിപ്പിക്കാന് ഉദ്ദേശിച്ചുള്ളതാണ്. ഇത് പാക്കിസ്ഥാന്കാര് സഹിക്കില്ല അക്തര് പറഞ്ഞു. താനാണ് പാക്കിസ്ഥാന് ക്രിക്കറ്റ് ബോര്ഡിന്റെ പിസിബി ചെയര്മാന് സ്ഥാനത്തെങ്കില്, ഇംഗ്ലണ്ടിനും ന്യൂസീലന്ഡിനുമെതിരെ രാജ്യാന്തര വേദികളില് മത്സരിക്കാന് താല്പര്യമില്ലെന്ന നിലപാട് കൈക്കൊള്ളുമായിരുന്നുവെന്നും അക്തര് പറഞ്ഞു. ഞാനായിരുന്നു പിസിബി ചെയര്മാനെങ്കില്, ന്യൂസീലന്ഡിനോടും ഇംഗ്ലണ്ടിനോടും കളിക്കാന് താല്പര്യമില്ലെന്ന് അറിയിക്കുമായിരുന്നു. ലോകത്തിലെ മറ്റു ടീമുകളുടെ സഹായത്തോടെ വളരുന്ന സമയമൊക്കെ കഴിഞ്ഞു. ഇനി നാം സ്വയം വളരാനുള്ള മാര്ഗങ്ങള് കണ്ടെത്തണം. ലോകം നമ്മെ സഹായിക്കാന് പോകുന്നില്ല. നമ്മുടെ സൈന്യം അത്ര പോരാ എന്നാണോ ഇവരൊക്കെ പറയാന് ശ്രമിക്കുന്നത് അക്തര് ചോദിച്ചു. വരുന്ന ട്വന്റി20 ലോകകപ്പില് ഈ ടീമുകളെ തോല്പ്പിച്ച് പ്രതികാരം ചെയ്യുകയാണ് വേണ്ടതെന്നും അക്തര് അഭിപ്രായപ്പെട്ടു. ഇനി ട്വന്റി20 ലോകകപ്പിന്റെ സമയമാണ്. നമുക്ക് ഇന്ത്യയ്ക്കെതിരെ മത്സരമുണ്ട്. അതിലും വലിയൊരു മത്സരം ന്യൂസീലന്ഡിന് എതിരേയുണ്ട്. നമ്മുടെ ദേഷ്യമൊക്കെയും ആ മത്സരങ്ങളില് തീര്ക്കണം. ഇതിന് പാക്കിസ്ഥാന് ബോര്ഡ് ടീം സിലക്ഷനിലെ പാളിച്ചകള് പരിഹരിക്കണം. ടീമിനു കരുത്തുപകരാന് കഴിയുന്ന 34 കളിക്കാരേക്കൂടി ഉള്പ്പെടുത്തണം. അങ്ങനെ ലോകകപ്പ് ജയിച്ചുകാണിച്ച് എല്ലാവരോടും നമുക്കു പകരം വീട്ടണം അക്തര് പറഞ്ഞു. തങ്ങള് വീണ്ടും ചതിക്കപ്പെട്ടു എന്നാണ് ഇംഗ്ലണ്ട് പിന്മാറിയതിനെ കുറിച്ച് പിസിബി ചെയര്മാന് റമീസ് രാജ നേരത്തെ പ്രതികരിച്ചിരുന്നത്. ഇംഗ്ലണ്ട് ഒഴികഴിവുകള് കണ്ടെത്തുകയാണ് എന്നും റമീസ് രാജ വ്യക്തമാക്കി. സുരക്ഷാ ഭീഷണി കൊണ്ട് തന്നെയാണ് ഇംഗ്ലണ്ടും പാക്കിസ്ഥാന് പര്യടനത്തില് നിന്ന് പിന്മാറിയത്. ഈ തിരിച്ചടികളില് നിന്ന് പ്രചോദനം ഉള്ക്കൊണ്ട് ലോക ക്രിക്കറ്റിലെ കരുത്തുറ്റ ടീം ആയി പാക്കിസ്ഥാന് മാറണം. എങ്കില് മറ്റ് ടീമുകള് നമ്മളുമായി മത്സരങ്ങള് കളിക്കാന് വരിനില്ക്കും. ഈ വിഷമസ്ഥിതിയും പാക്കിസ്ഥാന് മറികടക്കും എന്നും റമീസ് രാജ വ്യക്തമാക്കി. ഒക്ടോബറില് രണ്ട് ടി20 മത്സരങ്ങള്ക്കായി ഇംഗ്ലണ്ട് പാക്കിസ്ഥാനിലെത്തുമെന്നാണ് അറിയിച്ചിരുന്നത്. എന്നാല് താരങ്ങളുടേയും സപ്പോര്ട്ട് സ്റ്റാഫിന്റെയും സുരക്ഷയ്ക്കാണ് പ്രഥമ പരിഗണന നല്കുന്നതെന്ന് ഇംഗ്ലണ്ട് ആന്ഡ് വെയ്ല്സ് ക്രിക്കറ്റ് ബോര്ഡ് വ്യക്തമാക്കി. പാക്കിസ്ഥാന് പര്യടനത്തില് നിന്ന് പിന്മാറാനുള്ള ഇംഗ്ലണ്ട് ക്രിക്കറ്റ് ടീമിന്റെ തീരുമാനം മുന്നായകന് മൈക്കല് വോണ് സ്വാഗതം ചെയ്തു. താരങ്ങളുടെ സുരക്ഷയാണ് പ്രധാനമെന്നും മത്സരങ്ങള് യുഎഇയില് നടത്താന് ശ്രമിക്കണമെന്നും വോണ് പറഞ്ഞു. ന്യൂസീലന്ഡിനു പിന്നാലെ ഇംഗ്ലണ്ടും പാക് പര്യടനത്തില് നിന്ന് പിന്മാറിയേക്കുമെന്ന വാര്ത്ത വന്നിരുന്നു, എന്നാല് ഔദ്യോഗിക സ്ഥിരീകരണം ലഭിച്ചിരുന്നില്ല. അടുത്ത മാസം നടത്താനിരിക്കുന്ന പര്യടനത്തില് നിന്ന് ഇംഗ്ലണ്ട് പിന്മാറിയേക്കുമെന്നായിരുന്നു റിപ്പോര്ട്ട്. അതേസമയം, പര്യടനത്തില് നിന്ന് പിന്മാറിയ ന്യൂസീലന്ഡിനെതിരെ ഐസിസിക്ക് പരാതി നല്കുമെന്ന് പാക്കിസ്ഥാന് ക്രിക്കറ്റ് ബോര്ഡ് അറിയിച്ചു. ന്യൂസീലന്ഡ് ക്രിക്കറ്റ് ബോര്ഡിന്റെ നടപടിക്കെതിരെ ഐസിസിയെ സമീപിക്കുമെന്ന് പിസിബി ചെയര്മാന് റമീസ് രാജ പറഞ്ഞു. തന്റെ ട്വിറ്റര് ഹാന്ഡിലിലൂടെയാണ് റമീസ് രാജ മുന്നറിയിപ്പ് നല്കിയത്. സുരക്ഷാ ഭീഷണി ചൂണ്ടിക്കാണിച്ചാണ് ആദ്യ ഏകദിനം ആരംഭിക്കാന് മണിക്കൂറുകള് മാത്രം ബാക്കിനില്ക്കെ പര്യടനത്തില് നിന്ന് കിവീസ് പിന്മാറിയത്. സര്ക്കാര് നിര്ദ്ദേശപ്രകാരം പാക്കിസ്ഥാനിലെ സുരക്ഷാ ഏര്പ്പാടുകളില് സംശയമുണ്ടെന്ന് അധികൃതര് അറിയിച്ചതിനാല് പര്യടനത്തില് നിന്ന് പിന്മാറാന് ന്യൂസീലന്ഡ് തീരുമാനിക്കുകയായിരുന്നു എന്ന് ക്രിക്കറ്റ് ബോര്ഡ് അറിയിച്ചു. Stories you may Like